CELEX: 62018TN0215
Language: sk
Date: 2018-03-27 00:00:00
Title: Vec T-215/18: Žaloba podaná 27. marca 2018 – QB/ECB

201806010141915532018/C 211/322152018TC21120180618SK01SKINFO_JUDICIAL20180327252621Vec T-215/18: Žaloba podaná 27. marca 2018 – QB/ECB
 ---documentbreak--- C2112018SK2510120180327SK0032251262Žaloba podaná 27. marca 2018 – QB/ECB
   (Vec T-215/18)2018/C 211/32Jazyk konania: francúzština
      Účastníci konania
   
   
      Žalobca: QB (v zastúpení: L. Levi, avocat)
   
      Žalovaná: Európska centrálna banka
   
      Návrhy
   
   Žalobca navrhuje, aby Všeobecný súd:
   
            —
         
         
            rozhodol, že táto žaloba je prípustná a dôvodná,
         
      následne
   
            —
         
         
            zrušil hodnotiacu správu za obdobie 2016 a rozhodnutie z 23. mája 2017, oznámené 28. júna 2017, zamietajúce žalobcovi zvýšenie platu,
         
      
            —
         
         
            v rozsahu, v akom je to potrebné, zrušil rozhodnutie zo septembra 2017 a implicitné rozhodnutie zamietajúce správny opravný prostriedok a sťažnosť žalobcu,
         
      
            —
         
         
            uložil žalovanej nahradiť nemajetkovú ujmu ohodnotenú ex aequo et bono na 15000 eur,
         
      
            —
         
         
            uložil žalovanej povinnosť nahradiť všetky trovy konania.
         
      
      Dôvody a hlavné tvrdenia
   
   Na podporu svojej žaloby žalobca uvádza šesť žalobných dôvodov.
   
            1.
         
         
            Prvý žalobný dôvod založený na porušení hodnotiaceho poriadku a konania Annual Salary and Bonus Review (ASBR), porušení zásady právnej istoty a porušení povinnosti starostlivosti, ktorých sa dopustila žalovaná tým, že prijala hodnotiacu správu na obdobie 2016 (ďalej len „sporná hodnotiaca správa“). Žalobca uvádza najmä tieto žalobné návrhy:
            
                     —
                  
                  
                     sporná hodnotiaca správa bola napísaná zamestnancom DG-H a nie hodnotiteľmi,
                  
               
                     —
                  
                  
                     sporná hodnotiaca správa bola rozhodnutá potom, ako bolo hodnotené obdobie žalobcu definitívne ukončené,
                  
               
                     —
                  
                  
                     hodnotené obdobie, ktorého sa týka sporná hodnotiaca správa, sa týka príliš krátkeho obdobia na to, aby umožnilo ročné hodnotenie,
                  
               
                     —
                  
                  
                     sporná hodnotiaca správa nie je hodnotiacim nástrojom.
                  
               
      
            2.
         
         
            Druhý žalobný dôvod založený na zjavnom pochybení, ktorým je postihnutá sporná hodnotiaca správa v rozsahu, v akom na jednej strane bolo hodnotenie čiastočne založené na úlohe, ktorá z dôvodu práceneschopnosti nebola dokončená, a na druhej strane pozitívne hodnotenie tretieho riadiaceho pracovníka bolo hodnotiteľmi, ktorí okrem toho nezohľadnili ciele, protiprávne kritizované a vo svojom význame obmedzené.
         
      
            3.
         
         
            Tretí žalobný dôvod založený na tom, že rozhodnutie z 23. mája 2017, ktorým bolo žalobcovi zvýšenie platu zamietnuté (ďalej len „rozhodnutie ASBR“) sa odvolávalo na hodnotiacu správu, ktorá je protiprávna.
         
      
            4.
         
         
            Štvrtý žalobný dôvod založený na tom, že rozhodnutie ASBR bolo prijaté orgánom, ktorý nebol kompetentný, keďže bolo toto rozhodnutie prijaté osobou dočasne vymenovanou na šesť mesiacov, ktorá nemala postavenie potrebné na prijatie uvedeného rozhodnutia.
         
      
            5.
         
         
            Piaty žalobný dôvod založený na viacerých zjavných pochybeniach, ktorými je postihnuté rozhodnutie ASBR, keďže uvedené rozhodnutie v čase svojho prijatia nemohlo dávať dôraz na nedostatočnú výkonnosť.
         
      
            6.
         
         
            Šiesty žalobný dôvod založený na porušení usmernení ASBR a konania ASBR, ako aj porušení článku 41 Charty tým, že rozhodnutie ASBR nie je odôvodnené.